wickkiey/tamil-wikipedia-chunked huggingface dataset:
# கும்பாவுருட்டி அருவி

**கும்பாவுருட்டி அருவி** (*Kumbhavurutty Waterfalls*) என்பது தென்னிந்தியாவின் பிரபலமான அருவி ஆகும். இது கேரளாத்தின், கொல்லம் மாவட்டத்தில், ஆரியங்காவு பஞ்சாயத்துக்கு அருகில் தமிழ்நாட்டு எல்லை அமைந்துள்ளது. கொல்லம் மாவட்டத்தின் கிழக்கு பகுதியில் அமைந்துள்ள கும்பாவுருட்டி அருவியானது கேரளத்தில் மக்கள் கூட்டத்தை ஈர்க்கும் அருவிகளில் ஒன்றாகும். சுற்றுலாவின் உச்ச காலங்களில், இந்த சுற்றுலா இடத்தின் தினசரி வசூல் ரூ. 1,50,000 ஆகும். இது அச்சன்கோவிலிலிருந்து சுமார் 6.5&nbsp; கி.மீ. இல் உள்ளது. இந்த அருவி அச்சன்கோவில் ஆற்றின் ஒரு பகுதியாகும். இதற்கு அருகிலுள்ள மற்றொரு முக்கியமான அருவி மணலாறு அருவி ஆகும். பயணிகளுக்கு நல்வாய்ப்பு இருந்தால் காட்டு விலங்குகளையும் பார்க்கலாம். ஏனெனில் அருவி அடர்த்தியான கொன்னி வனப்பகுதிக்கு மிக அருகில் உள்ளது. இந்த அருவியின் அருகிலுள்ள மற்றொரு ஈர்ப்பு பாலருவி ஆகும்.
# வார்ப்புரு:2020 United States presidential election imagemap
# 2020 ஐக்கிய அமெரிக்கக் குடியரசுத் தலைவர் தேர்தல்

**2020 ஐக்கிய அமெரிக்கக் குடியரசுத் தலைவர் தேர்தல்** (*2020 United States presidential election*) 2020 நவம்பர் 3 நடைபெற்றது. இது 59-வது நான்காண்டுகளுக்கு ஒருமுறையான அமெரிக்க அரசுத்தலைவர் தேர்தல் ஆகும். இத்தேர்தலில் அமெரிக்க வாக்காளர்கள் மாகாண வரையரை அடிப்படயில் 538 அரசுத்தலைவர் தேர்வாளர் குழுக்களுக்கு வாக்களிப்பர். மக்களால் தேர்தெடுக்கப்படும் தேர்வாளர் குழுக்கள் 2020 திசம்பர் 14 இல் புதிய குடியரசுத் தலைவரையும், துணைத் தலைவரையும் தேர்ந்தெடுப்பர் அல்லது தற்போது பதவியில் இருக்கும் அரசுத்தலைவர் டோனால்ட் டிரம்ப், துணைத்தலைவர் மைக் பென்சு ஆகியோரை மீண்டும் தேர்ந்தெடுப்பர்.  
இத்தேர்தலில் வெற்றி பெறுபவர் 2021 சனவரி 20 இல் புதிய அரசுத்தலைவராக பதவியேற்பார். அமெரிக்க அரசுத்தலைவர் தேர்தல் வரலாற்றில் வயது கூடிய வேட்பாளர்களாக திரம்பும் பைடனும் போட்டியிடுகின்றனர். பைடன் வெற்றி பெற்று பதவியேற்கும் போது அவருக்கு அகவை 78 ஆகவும், அல்லது திரம்பு வெற்றி பெற்றால் அவர் 2021 இல் பதவியேற்கும் போது அகவை 74 ஆக இருக்கும். (இரானல்டு இரேகனுக்கு அவரது பதவி முடிவில் அகவை 77 ஆக இருந்தது).
# 2020 ஐக்கிய அமெரிக்கக் குடியரசுத் தலைவர் தேர்தல்

## பைடனின் வெற்றியை ஏற்க திரம்பு மறுத்தல்

தெரிவு வாக்குகளை பைடன் அதிகமாக பெற்ற போதிலும் முறையற்ற முறையில் அதிக வாக்குகளை பெற்றதாக கூறி பைடனின் வெற்றியை டொனால்டு திரம்பு ஏற்க மறுக்கிறார்.  
பென்சில்வேனியா, மிக்சிக்கன், விசுகான்சின், யார்ச்சியாவில் பைடன் வெற்றி பெற்றது செல்லாது என அறிவிக்கக்கோரி டெக்சாசு மாநிலம் தொடுத்த வழக்கை உச்ச நீதிமன்றம் ஏற்கமறுத்துவிட்டது.  
திரம்பு தேர்தல் அணியினர் பென்சில்வேனியா மாநிலத்தில் நடைபெற்ற அதிபர் தேர்தலில் முறைகேடு நடந்துள்ளதாக கூறி பென்சில்வேனியா நீதிமன்றத்தில் தொடுத்த வழக்கில் அவ்வாறு முறைகேடு நடக்கவில்லையென நீதிமன்றம் தீர்ப்பளித்தது. நவம்பரில் வந்த பென்சில்வேனியா நீதிமன்ற தீர்ப்பையடுத்து சில குடியரசு கட்சி தலைவர்கள் திரம்பு தேர்தலில் தோற்றதை ஏற்கவேண்டுமேன்றனர். ஆனால் திரம்பு தேர்தல் அணியினர் தோல்வியை ஒத்துக்கொள்ள மறுத்துவிட்டனர்.  
திரம்பு தேர்தல் அணியினர் மிக்சிகன் மாநிலத்தில் நடைபெற்ற அதிபர் தேர்தலில் முறைகேடு நடந்துள்ளதாக கூறி மிக்சிகன் நீதிமன்றத்தில் தொடுத்த வழக்கில் அவ்வாறு முறைகேடு நடக்கவில்லையென நீதிமன்றம் தீர்ப்பளித்தது. தேர்தலில் முறைகேடு நடந்ததாக திரம்பு தேர்தல் அணியினர் முதலில் நீதிமன்றத்தில் வழக்கு இதுவாகும். விசுக்கான்சின் நீதிமன்றத்தில் மக்களாட்சி கட்சியினர் பெரும்பான்மையாக உள்ள இரு கவுண்டிகளில் போடப்பட்ட 200,000இக்கும் மேற்பட்ட வாக்குகளை செல்லாதது என அறிவிக்க கோரிய வழக்கு அடிப்படையற்றது என நீதிமன்றத்தால் கூறப்பட்டு தோற்றது
# அத்திமா கேமா

***அத்திமா காமா (Athyma cama)*** ஆரஞ்சு பணியாளர் சார்ஜென்ட் என்பது ஆசியாவின் வெப்பமண்டல மற்றும் மித வெப்பமண்டல பகுதிகளில் காணப்படும் வரியன்கள் (நிம்பாலிட்) குடும்பத்தினைச் சார்ந்த பட்டாம்பூச்சி சிற்றினங்களில் ஓர் வகையாகும்.
# அத்திமா கேமா

## துணைச்சிற்றினம்

இந்தியாவில் காணப்படும் *அத்திமா காமாவின்* துணைச் சிற்றினங்கள்.  
- *அத்திமா காமா காமா* மூர், 1857 - இமயமலை ஆரஞ்சு பணியாளர் சார்ஜென்ட்
# சௌந்தர்யன்

***சௌந்தர்யன்*** (*Soundaryan*) என்பவர் ஒரு திரைப்பட இசையமைப்பாளர் ஆவார். இவர் *சேரன் பாண்டியன்* (1991) திரைப்படத்தில் அறிமுகமானார். *சிந்துநதிப் பூ* (1994) திரைப்படம் இவருக்குத் திருப்புமுனையை ஏற்படுத்தியது.
# சௌந்தர்யன்

## திரைப்பயணம்

சௌந்தர்யன் தனது திரைப் பயணத்தை கே. எஸ். ரவிக்குமாரின் இரண்டு படங்களான *சேரன் பாண்டியன்* (1991) மற்றும் *புத்தம் புது பயணம்* (1991) ஆகியவற்றுடன் தொடங்கினார். பின்னர் 1990களில் கிராமத்துப் பின்னணியைக் கொண்ட படங்களுக்கு இசையமைத்தார். ‘’கோபுர தீபம்’’ (1997) மற்றும் ‘’சேரன் சோழன் பாண்டியன்’’ (1998) ஆகிய படங்களில் இவரது பணியானது பாராட்டப்பட்டது.  
2000கள் மற்றும் 2010கள் முழுவதும் திரைப்பட இசையமைப்பாளராக தனது பணியைத் தொடர்ந்தார். ‘’நதிகள் நனைவதில்லை’’ (2014) மற்றும் ‘’நனையாத மழையே’’ (2016) ஆகிய படங்களில் பணியாற்றினார்.
# சௌந்தர்யன்

## படங்களின் பட்டியல்

- *சேரன் பாண்டியன்* (1991)
- *புத்தம் புது பயணம்* (1991)
- *முதல் சீதனம்* (1992)
- *சிந்துநதிப் பூ* (1994)
- *முத்து குளிக்க வாரியளா* (1995)
- *மாமனிதன்* (1995)
- *அந்த நாள்* (1996)
- *டேக் இட் ஈசி ஊர்வசி* (1996)
- *கோபுர தீபம்* (1997)
- *கண்டக்டர் மாப்பிள்ளை* (1997)
- *பொன்மானை தேடி* (1998)
- *சேரன் சோழன் பாண்டியன்* (1998)
- *நெருப்பு* (2001)
- *அன்புத் தொல்லை* (2003)
- *கலாட்டா கணபதி* (2003)
- *காதலே ஜெயம்* (2004)
- *முதல் ஆசை* (2005)
- *வீரண்ணா* (2005)
- *மலரினும் மெல்லிய* (2008)
- *நதிகள் நனைவதில்லை* (2014)
- *நனையாத மழையே* (2016)
- *புதிய புரூஸ் லீ* (2018)
# கசோரா விட்டா

***கசோரா விட்டா***,(*Hasora vitta*) **வெற்று** ***வரிகளுடைய தாவி***, எனும் பட்டாம்பூச்சி
# கசோரா விட்டா

## விளக்கம்

இந்தப் பட்டாம்பூச்சியின் இறக்கை அளவானது 45 முதல் 55 மிமீ வரை உள்ளது. இறக்கை அடர் பழுப்பு வண்ணத்தில் காணப்படும். இது பொதுவான வரிகளுடைய தாவிகளை (*ஹசோரா குரோமஸ்* ) ஒத்திருக்கிறது. ஆனால் பின் இறக்கையின் வெளிப்புறமாக அடிப்பக்கத்தில் பரந்த வெள்ளை பட்டை இதில் காணப்படும். மேலும் இதன் இறக்கைகள் பளபளப்பாக உள்ளன.  
பிற வேறுபாடுகள்:  
**ஆண்**: முன் இறக்கையின் மேற்பகுதியில் ஓர் புள்ளிக் காணப்படும். சில நேரங்களில் ஒன்றுக்குப் பதில் மூன்று புள்ளிகள் இருக்கும். முன் இறக்கையின் மேற்பகுதியில் எந்த பட்டைகளும் இல்லை. மற்றும் மியான்மர் கிழக்கு, தாய்லாந்து, சீனாவின் மேற்கு, மலேசியா, இந்தோனேசியா மற்றும் பிலிப்பைன்ஸ் ஆகிய நாடுகளில் பொதுவான பட்டைத் தாவிகள் காணப்படுகிறது.
# கசோரா விட்டா

## நிலை

எவன்ஸ் (1932) கருத்தின்படி இவை அரிதானது வகையினைச் சார்ந்தது அல்ல.
# வார்ப்புரு:2016 United States presidential election imagemap
# சோவியா

***சோவியா*** என்பது ஹெஸ்பெரிடே குடும்பத்தில் புல் துள்ளிகள் பட்டாம்பூச்சிகளின் பேரினமாகும். இந்தப் பேரினத்தின் சிற்றினங்கள் இந்திய மலேய பகுதிகளில் காணப்படுகின்றன. இந்த பேரினத்தை வில்லியம் ஹாரி எவன்சு 1949-ல் விவரித்தார்.
# சோவியா

## சிற்றினங்கள்

- *சோவியா லுகாசி* <small>(மாபில், 1876)</small> சிக்கிம், சீனா
- *சோ. லு. மாக்னா* <small>எவன்சு, 1932</small>
- *சோவியா பிரிப்பு* <small>(மூர், 1882)</small> சிக்கிம், திபெத்
- *சோவியா ஆல்பிபெக்டசு* <small>(டி. நிக்கிவில், 1891)</small>
- *சோவியா சப்ப்ளவா* <small>(லீச், 1894)</small> மேற்கு சிச்சுவான், வடமேற்கு யுன்னன்
- *சோவியா கிரஹாமி* <small>(எவன்சு, 1926)</small>
- *சோ. லு. கிரஹாமி* திபெத், அசாம்
- *சோ. லி. மிலியோகுயூ* <small>குவாங், 2003</small> வடமேற்கு யுன்னான்
- *சோவியா பாங்கி* <small>குவாங் & வு, 2003</small> வடமேற்கு யுன்னான்
- *சோவியா இர்டகசு* <small>(டி. *நிக்கவில்*, 1897)</small> - பைகோலர் ஏசு
- *சோவியா மால்டா* <small>எவன்சு, 1949</small> மணிப்பூர்
- *சோவியா தேவின்கின்* <small>தேவ்யாகிட்டின், 1996</small> வியட்நாம்
# சோவியா

## உயிரியல்

சோவியா இளம் உயிரிகள் கிராமினெயே மற்றும் கைபிசியே குடும்ப தாவரங்களை உண்ணுகின்றன*.*
# அசுரன் (1995 திரைப்படம்)

**அசுரன்** (*Asuran*) 1995 ஆம் ஆண்டு வெளிவந்த இந்தியத் தமிழ்த் திகில் திரைப்படம். இத்திரைப்படத்தை வேலு பிரபாகரன் இயக்கினார். இத்திரைப்படத்திற்கு ஆர். கே. செல்வமணி திரைக்கதை எழுதினார். இத்திரைப்படத்தில் அருண்பாண்டியன், ரோஜா ஆகியோர் முக்கியக் கதாபாத்திரத்திலும் ராதாரவி,நெப்போலியன், செந்தில் ஆகியோர் துணை வேடங்களிலும் நடித்தனர். ஆர்னோல்டு சுவார்செனேகர் நடித்து 1987 ஆம் ஆண்டு வெளிவந்த பிரிடேட்டர் திரைப்படத்தின் தமிழாக்கமே இந்தத் திரைப்படமாகும். மன்சூர் அலி கான், கேப்டன் பிரபாகரன் திரைப்படத்தைத் தொடர்ந்து வீரபத்ரனாக இப்படத்தில் மீண்டும் நடித்தார்  
இத்திரைப்படத்திற்கு ஆதித்தியன் இசையமைத்திருந்தார்.
# அசுரன் (1995 திரைப்படம்)

## நடிகர்கள்

- பிரசாத்தாக அருண் பாண்டியன்
- பார்வதியாக ரோஜா
- ராஜசேகராக ராதாரவி
- டிஜிபி ரகுபதியாக விஜயகுமார்
- சீனிவாசனாக செந்தில்
- மன்சூர்அலிகான்
- கிருஷ்ணசாமியாக தியாகு
- தளபதி தினேஷ் சந்துருயாக
- பாண்டு
- எஸ்.என்.லட்சுமி
- கிருஷ்ணராக சதீஷ்குமார்
- கிருஷ்ணமூர்த்தி
- கிருஷ்ணராஜ் முத்துராமலிங்கம் கிருஷ்ணராக
- நாக கண்ணன்
- "வதிகுச்சு பதிகுச்சு" பாடலில் முக்கிய நடனக் கலைஞராக கல்யாண்
- நெப்போலியன் (சிறப்புத் தோற்றம்)
# 2002 கலுசாக் படுகொலைகள்

இந்த கோழைத்தன தாக்குதலுக்கு இந்தியா மற்றும் உலக நாடுகள் பாகிஸ்தான் நாட்டிற்கு எதிராக கண்டனங்கள் தொடுத்ததை முன்னிட்டு, வேறு வழியின்றி, பாகிஸ்தான் அரசு, கலுசாக் படுகொலைக்கு முளையாக செயல்பட்ட லஷ்கர்-ஏ-தொய்பாவின் தலைவன் ஹபீஸ் முஹம்மது சயீத் மற்றும் அவனது கூட்டாளிகளை கைது செய்து சிறையில் அடைத்தது.
# இரகுநாத் கோயில் தாக்குதல்கள்

**2002 இரகுநாத் கோயில் தாக்குதல்கள்** இந்தியாவின் ஜம்மு காஷ்மீர் மாநிலத்தின் குளிர்காலத் தலைநகரான ஜம்முவில் உள்ள ரகுநாத் கோயிலில், 30 மார்ச் 2002 அன்று பாகிஸ்தான் நாட்டு பயங்கரவாதிகள் நுழைந்து துப்பாக்கிகளாலும், குண்டு வீச்சாலும் தாக்கியதில் பாதுகாப்புப் படையினர் உட்பட பத்து பேர் உயிரிழந்தனர். எதிர் தாக்குதலில் 3 பயங்கரவாதிகள் கொல்லப்பட்டனர் மற்றும் பலர் காயமடைந்தனர்.  
இரகுநாத் கோயில் மீதான இரண்டாம் தாக்குதலை நவம்பர் 24, 2002 அன்று லஷ்கர்-ஏ-தொய்பா பயங்ரகரவாதிகள் மேற்கொண்டனர். தீவிரவாதிகள் துப்பாக்கியால் சுட்டதிலும், குண்டுகளை வீசியதாலும், 13 பக்தர்கள் இறந்தனர். மேலும் பலர் காயம் அடைந்தனர்.
# இரகுநாத் கோயில் தாக்குதல்கள்

## இதனையும் காண்க

- இந்தியாவில் தீவிரவாதம்
# குமோதலேசு

***குமோதலேசு*** (*Kumothales*) என்பது வரியன்கள் (நிம்பாலிடே) குடும்பத்தில் ஒற்றைச் சிற்றினத்துடன் கூடிய பேரினமாகும். *குமோதலேசு* பேரினத்தின் கீழ் காணப்படும் ஒரேயொரு சிற்றினமாக *குமோதலேசு இனெக்சுபெக்டேட்ட* உள்ளது. இந்தப் பட்டாம்பூச்சி சிற்றினம் காங்கோ ஜனநாயக குடியரசு (கிவு - உருவென்சோரி பகுதி), உகாண்டா (நாட்டின் தென்மேற்குப் பகுதியிலிருந்து கிகேசி வரை) மற்றும் உருவாண்டாவில் காணப்படுகிறது.
# ரோகானா பர்வதா

**பழுப்பு நிற இளவரசரான** எனப்படும் ***ரோகானா பர்வதா*** என்பது வரியன்கள்(நிம்பலிடே) குடும்ப இந்தோமலேயன் பட்டாம்பூச்சியாகும் . இந்த இனத்தை முதன்முதலில் பிரடெரிக் மூர் 1857 இல் விவரித்தார். இது சிக்கிம், அசாம், பூட்டான், நேபாளம் முதலிய இடங்களில் காணப்படுகிறது. இதன் துணைச் சிற்றினமான ரோ. *ப. பர்மனா* (டைட்லர், 1940) மியான்மரில் காணப்படுகிறது.
# சியாம்லால் யாதவ்

**சியாம்லால் யாதவ்** (1 மே 1927 - 6 மே 2005) என்பவர் இந்திய அரசியல்வாதி ஆவார். இவர் 8வது மாநிலங்களவையின் துணைத் தலைவராகவும், நாடாளுமன்ற உறுப்பினராகவும் இருந்தார். உத்தரப்பிரதேசத்தின் வாரணாசி தொகுதியிலிருந்து தேர்ந்தெடுக்கப்பட்ட இவர் இந்தியத் தேசிய காங்கிரஸ் (ஐஎன்சி) கட்சியின் உறுப்பினராக இருந்தார்.
# சியாம்லால் யாதவ்

## பின்னணி

யாதவ் உத்தரப்பிரதேசத்தின் வாரணாசியில் பிறந்தார். யாதவின் தொழிலால் வழக்கறிஞராகும். தனது ஆரம்பக் காலத்தில் அரசியல் சாராத பல பதவிகளை வகித்தார். இவர் மாவட்ட கூட்டுறவு மேம்பாட்டுக் கூட்டமைப்பின் (வாரணாசி) இயக்குநராகவும், உ.பி. அரிசன நல வாரிய உறுப்பினர் மற்றும் தலைவர், உத்தரப்பிரதேச அரசின் இந்தி சமிதி தலைவராகவும் இருந்துள்ளார்.
# சியாம்லால் யாதவ்

## அரசியல்

இந்தியச் சுதந்திரத்திற்குப் பிறகு சியாம்லால் யாதவ் அரசியலில் நுழைந்தார். தனது அரசியல் வாழ்க்கையில், உத்தரப்பிரதேச சட்டமன்றம், மக்களவை மற்றும் மாநிலங்களவையில் பணியாற்றினார். இவர் சட்டமன்றம், மக்களவை மற்றும் மாநிலங்களவையில் பல இலாகாக்களை வகித்தார்.
# சியாம்லால் யாதவ்

## அரசியல்

### காமன்வெல்த் நாடாளுமன்ற சங்கம்

யாதவ் லண்டன் மற்றும் ஐல் ஆஃப் மேனில் நடைபெற்ற 19 (1973) மற்றும் 30வது (1984) காமன்வெல்த் நாடாளுமன்ற சங்க மாநாட்டிற்கான இந்திய நாடாளுமன்ற பிரதிநிதிகளுள் ஒருவராக இருந்தார்.
# சியாம்லால் யாதவ்

## அரசியல்

### நாடாளுமன்ற மாநாடுகள்

இந்திய நாடாளுமன்ற பிரதிநிதிகள் உறுப்பினராக யாதவ், நாடாளுமன்ற மாநாடுகளிலும் பங்கேற்றார். ஹவானா மற்றும் ரோமில் முறையே நடைபெற்ற 68வது (1981) மற்றும் 69வது (1982) மாநாடுகளில் கலந்து கொண்டார்.
# சியாம்லால் யாதவ்

## வகித்தப் பதவிகள்

| 01 | 1957 | 1962 | உறுப்பினர், உத்தரபிரதேச சட்டமன்றம் |
| --- | --- | --- | --- |
| 02 | 1967 | 1968 | உறுப்பினர், உத்தரபிரதேச சட்டமன்றம் |
| 03 | 1967 | 1968 | சட்ட அமைச்சர், உத்தரபிரதேச சட்டமன்றம் |
| 04 | 1967 | 1968 | நாடாளுமன்ற விவகார அமைச்சர், உத்தரபிரதேச சட்டமன்றம் |
| 05 | 1967 | 1968 | உணவு மற்றும் சிவில் வழங்கல் அமைச்சர், உத்தரபிரதேச சட்டமன்றம் |
| 06 | 1967 | 1968 | கைத்தொழில் அமைச்சர், உத்தரபிரதேச சட்டமன்றம் |
| 08 | 1970 | 1984 | உறுப்பினர், மாநிலங்களவை |
| 09 | 1980 | 1984 | மாநிலங்களவையின் துணைத் தலைவர் |
| 10 | 1984 | 1989 | 8வது மக்களவைக்கு தேர்ந்தெடுக்கப்பட்டார் |
| 12 | 1988 | 1989 | மத்திய வேளாண்மை மற்றும் கூட்டுறவு அமைச்சர் . |
# பம்பாடி இராசன்

**பம்பாடி இராசன்** (**Pampady Rajan)**(கோட்டயம் ராஜன் என்றும் அழைக்கப்படுகிறது) (1974) **பம்பாடி இராசன்** என்றும் அழைக்கப்படுவது கேரளாவின் மிக உயரமான யானைகளில் ஒன்றாகும். இந்த யானை பல்வேறு கசா பட்டங்களைப் பெற்றுள்ளது. அவற்றுள் முக்கியமானவை, கசராஜன், கசகேசரி, கசாரக்தனம், கசாராசப்பிராசபதி, கசாராசகுலபதி, கசாராசா லக்சஷனா பெருமாள், கசராசா கசோதாம திலகம், கசேந்திரகனாமன் முதலியன. அதிக இரசிகர்களைக் கொண்டுள்ளதில் முதலாமிடம் வகிக்கிறது. அக்டோபர் 21, 2015ஆம் நாளன்று பாலக்காடு கொடுந்திராபுல்லி கிராமம், மகாநவமி கூட்டமைப்பினால் பம்பாடி ராசனுக்கு புதிய பட்டமான சர்வபாமன் கசராச கந்தர்வன் வழங்கப்பட்டது. 2006 மற்றும் 2007ஆம் ஆண்டு கோட்டயம் மாவட்டம் சங்கனாச்சேரி அருகே நடைபெற்ற இதிதானம் யானை திருவிழாவின் வெற்றி நாயகனாவான். 2018ஆம் ஆண்டு மார்ச் 25ஆம் நாள் கேரளாவின் கொல்லம், கொல்லம், பீடிகா பகவதி கோயிலுக்கு இந்த யானை வந்தது. பம்பாடி ராசன் கேரள யானைகளின் தலைசிறந்த நட்சத்திரமாகும். கோயில் திருவிழாக்களில் தெய்வங்களின் உருவங்களை எடுத்துச் செல்ல யானைகள் தேர்வு செய்யப்படுவதால், மராடுவில் உள்ள ஒரு கோவில் திருவிழாவின் விளம்பரத்தில் நான்கு யானைகளுடன் ராசன் படமும் பிரதானமாக இடம்பெற்றது. பம்பாடி ராடசன் செல்லமாக அப்பு என அழைக்கப்படுகிறது.
# ஸ்ரீநாராயணபுரம் மகாவிசுணு கோயில்

**ஸ்ரீநாராயணபுரம் மகாவிசுணு கோயில் (Sreenarayanapuram Mahavishnu Temple)** இந்தியாவின் கேரளாவில் உள்ள பழங்கால திருமால் கோயிலாகும். இது அடூரிலிருந்து சுமார் 4 கிலோ மீட்டர் தொலைவில் மணகலாவில் அமைந்துள்ளது.
# ஸ்ரீநாராயணபுரம் மகாவிசுணு கோயில்

## பண்டிகைகள்

ஸ்ரீநாராயணபுரம் கோயில் ஆண்டுதோறும் தசாவதராச்சாரத்து விழாவிற்குப் பெயர் பெற்றது. தசாவதராச்சாரத்து என்பது பத்து நாட்கள் நடைபெறும் கொண்டாட்டம் ஆகும். ஒவ்வொரு நாளும் தசாவதாரத்திலிருந்து மகாவிசுணுவின் அவதாரங்களில் ஒன்று வீதம் வணங்கப்படுகிறது. கேரளாவின் புகழ்பெற்ற சில விசுணு கோயில்களில் ஸ்ரீநாராயணபுரமும் ஒன்றாகும்.
# கங்காரா

***கங்காரா*** (*Gangara*) என்பது தாவிகள் (ஹெஸ்பெரிடே) குடும்பத்தில் இன்டோமலேயன் பகுதியினைச் சார்ந்த புறதாவிச் பேரினமாகும்.
# கங்காரா

## சிற்றினங்கள்

- *கங்காரா லெபாடியா* (கெவிட்சன் <small>,1886)</small> - பட்டையுடைய சிவப்புக் கண்
- *கங்காரா தைர்சிசு* <small>(</small>*பீரியசு* <small>, 1775)</small> - மாபெரும் சிவப்புக் கண்
- *கங்காரா சாங்குயோனோகுலசு* <small>(மார்ட்டின், 1895)</small> பர்மா, தாய்லாந்து, மலேசியா, போர்னியோ, சுமத்ரா
- *கங்காரா டம்பா* <small>டி ஜாங், 1992</small>  
இதனுடைய இளம் உயிரிகள், *அரிக்கேசியே,* *மூசேசியே,* *பிலிட்ரேசியேசியே, மிர்டேசியே,* *போவேசியா* குடும்பத்தாவரங்கள்-: கலாம்சு, கோர்தலாசியா, அரிக்நா, *கேரியோடா,* கோகோஸ், *கிரைடொசேடகைசு*, எலேசு, *யூசிசோனா*, லைகுலா, *லிவிஸ்டோனா, மூசா,* *நைபா,* பிலிடிரம், பசிடியம், *ராய்ஸ்டோனியா,* சாக்ரம், *டிராகிகார்பசு* முதலியன தாவரங்களை உணவாக உட்கொள்கின்றன.
# இராணுவத்தினர் நல கல்விக் கழகம்

**இராணுவ நல கல்விக் கழகம்** (**Army Welfare Education Society** (**AWES**) இந்தியா முழுவதும் உள்ள இராணுவப் பாசறைகளில் குடியிருக்கும் இந்திய இராணுவத்தினரின் குழந்தைகளுக்கு 1 முதல் 12-ஆம் வகுப்பு வரை நடுவன் இடைநிலைக் கல்வி வாரியத்தின் பாடத்திட்டத்தின் அடிப்படையில் கல்வி வழங்க 137 இராணுவப் பொதுப் பள்ளிகளையும், 249 மழலையர் பள்ளிகளையும் நிர்வகிப்பதற்காக 1983-இல் நிறுவப்பட்டது. இதன் தலைமையிடம் தில்லியில் உள்ள இராணுவப் பாசறையில் இயங்குகிறது. மேலும் இந்த இராணுவ நல கல்விக் கழகம், நாடு முழுவதும் சட்டம், மருத்துவம், வணிகம் மற்றும் பொறியியல் மற்றும் தொழில் நுட்பம் சார்ந்த 12 கல்லூரிகளை நிர்வகிக்கிறது.
# இராணுவத்தினர் நல கல்விக் கழகம்

## இராணுவ நல கல்விக் கழகம் நடத்தும் பள்ளிகள் மற்றும் கல்லூரிகள்

- இராணுவப் பொதுப் பள்ளிகள்
- இராணுவ மேலாண்மை மற்றும் தொழில்நுட்ப நிறுவனம் (**A.I.M.T**), நொய்டா பெருநகர், உத்தரப் பிரதேசம்
- இராணுவ பல் மருத்துவக் கல்லூரி, செகந்திராபாத், தெலங்கானா
- இராணுவ மருத்துவ அறிவியல் கல்லூரி, புது தில்லி
- இராணுவ மேலாண்மைக் கல்லூரி, கொல்கத்தா
- இராணுவ தொழில்நுட்ப நிறுவனம், புனே
- இராணுவ ஆடை வடிவமைப்புக் கல்லூரி, பெங்களூர்
- இராணுவ மேலாண்மை மற்றும் உணவகச் சேவை தொழில் நுட்பக் கல்லூரி, பெங்களூர்
- இராணுவ சட்டக் கல்லூரி, மொகாலி
# யூனியன் (துபாய் மெட்ரோ நிலையம்)

**யூனியன்** (அரபு: , *அல்-இத்திஹாத்*, Arabic pronunciation: [alitiħaːd]) ஒரு துபாய் மெட்ரோ நிலையம் ஆகும். இது பச்சை மற்றும் சிவப்பு வழித்தட பரிமாற்றம் நிலையமாகும். இதேபோன்று மற்றொன்று புர்ஜுமான். இந்தச் சேவையைத் தொடங்கியதிலிருந்து, 16.224 மில்லியனுக்கும் அதிகமான பயணிகள் யூனியன் நிலையத்தைப் பயன்படுத்தியுள்ளனர். இது மிகவும் பரபரப்பான நிலையமாக மாறியுள்ளது.
# யூனியன் (துபாய் மெட்ரோ நிலையம்)

## இடம்

இது தேய்ராவில் அமைந்துள்ளது. இது யூனியன் சதுக்கத்தின் கீழ் அமைந்துள்ள நிலையமாகும். இது துபாய் க்ரீக்கின் மத்திய பகுதிக்கு மிக நெருக்கமான மெட்ரோ நிலையங்களில் ஒன்றாகும். இதன் மைய இருப்பிடத்தின் விளைவாக, இதன் அருகில் ஏராளமான தூதரகங்கள், துபாய் நகராட்சி அரசாங்க கட்டிடங்கள், அல் குஹைர் சிட்டி மால் மற்றும் மக்தூம் மருத்துவமனை ஆகியவை அமைந்துள்ளன.
# யூனியன் (துபாய் மெட்ரோ நிலையம்)

## கேலரி

### மேடை தளவமைப்பு

| சிவப்பு வரி தளம் |
| --- |
# ஜபல் அலி (துபாய் மெட்ரோ நிலையம்)

**ஜபல் அலி** (அரபு: ) ஓர் துபாய் மெட்ரோ விரைவுப் போக்குவரத்து நிலையம். இது சிவப்பு வழித்தடத்தில் அமைந்துள்ளது. இது ஒரு பிரத்யேக பூங்கா மற்றும் சவாரி இடங்களைக் கொண்ட மூன்று நிலையங்களில் ஒன்றாகும். மற்றவை ரஷிதியா மற்றும் எதிசலாட்.
# ஜபல் அலி (துபாய் மெட்ரோ நிலையம்)

## இடம்

நக்கீல் துறைமுகம் மற்றும் டவர் துபாயின் தென்மேற்குப் பகுதியில் உள்ளது. இது ஜுமேரா லேக் டவர்ஸ் மற்றும் துபாய் மெரினாவின் கட்டமைக்கப்பட்ட முன்னேற்றங்களின் எல்லையாகும். குறிப்பாக, இது ஷேக் சயீத் சாலையின் வெளியேறும் 29 க்கு வடக்கே அமைந்துள்ளது.
# ஜபல் அலி (துபாய் மெட்ரோ நிலையம்)

## இடம்

### மேடை தளவமைப்பு

| புர்ஜ் கலீஃபா / துபாய் மால், யூனியன், ரஷீடியாவுக்கு |
| --- |
# ரஷீதியா (துபாய் மெட்ரோ நிலையம்)

**ரஷீதியா** (அரபு: , Arabic pronunciation:[arːaʃidiːja] ) ஓர் துபாய் மெட்ரோ விரைவுப் போக்குவரத்து நிலையம் ஆகும். இது துபாய் மெட்ரோவின் சிகப்பு வழித்தடத்தில் அமைந்துள்ளது. இது ஒரு பூங்கா மற்றும் சவாரி இடங்களைக் கொண்ட மூன்று மெட்ரோ நிலையங்களில் ஒன்றாகும். மற்றவை எதிசலாத் மற்றும் நக்கீல் துறைமுகம் மற்றும் கோபுரம்.
# ரஷீதியா (துபாய் மெட்ரோ நிலையம்)

## இடம்

இது கிழக்கு துபாயின் அல் ரஷீதியாவில் அமைந்துள்ளது. துபாய் விமான நிலைய எக்ஸ்போவிற்கு மிக நெருக்கமான மெட்ரோ நிலையம் ரஷீடியா என்றாலும், ஒரு குடியிருப்பு பகுதி, நிலையத்திற்கு அருகிலுள்ள பெரும்பாலான ஆர்வமுள்ள பள்ளிகள் மற்றும் சமூக மையங்கள். துபாய் சர்வதேச விமான நிலையத்தின் ராயல் விங் நிலையத்திற்கு மிக அருகில் அமைந்துள்ளது.
# தேய்ரா சிட்டி செண்டர் (துபாய் மெட்ரோ நிலையம்)

**தேய்ரா சிட்டி சென்டர்** (அரபு: ) ஓர் துபாய் மெட்ரோ விரைவுப் போக்குவரத்து நிலையம் ஆகும். இது சிகப்பு வழித்தடத்தில் அமைந்துள்ளது.
# தேய்ரா சிட்டி செண்டர் (துபாய் மெட்ரோ நிலையம்)

## இடம்

தேய்ராவின் மையத்தில் அமைந்துள்ள தேய்ரா சிட்டி செண்டர் பெயர் காரணமாக இந்த நிலையத்திற்கு தேய்ரா சிட்டி செண்டர் மெட்ரோ நிலையம் என்று பயர் வந்தது. இதன் அருகில் தேய்ரா சிட்டி சென்டர், துபாய் கடிகார கோபுரம் மற்றும் பல ஹோட்டல்களும் உள்ளன.
# தேய்ரா சிட்டி செண்டர் (துபாய் மெட்ரோ நிலையம்)

## இடம்

### மேடை தளவமைப்பு

| விமான நிலைய முனையம் 1, விமான நிலைய முனையம் 3, ரஷீடியா |
| --- |
# பர்ஜுமன் (துபாய் மெட்ரோ நிலையம்)

**பர்ஜூமன்** ( , Arabic pronunciation:[barjamann] ) ஓர் துபாய் விரைவுப் போக்குவரத்து நிலையம் ஆகும். இது சிகப்பு மற்றும் பச்சை வழிதடங்களின் அமைந்துள்ளது. இந்த நிலையம் சிகப்பு மற்றும் பச்சை வழிதடங்களின் பரிமாற்ற நிலையங்களில் ஒன்றாக உள்ளது. மற்றொன்று யூனியன் மெட்ரோ நிலையமாகும். இது சேவையைத் தொடங்கியதிலிருந்து, 15.611 மில்லியனுக்கும் அதிகமான பயணிகள் இந்த நிலையத்தைப் பயன்படுத்தியுள்ளனர். இது துபாய் மெட்ரோ நிலையங்களில் இரண்டாவது பரபரப்பான நிலையமாகும்.
# பர்ஜுமன் (துபாய் மெட்ரோ நிலையம்)

## இடம்

புர்ஜுமான் மெட்ரோ நிலையம் துபாயின் வரலாற்று மையத்தில் புர்ஜுமான் ஷாப்பிங் சென்டருக்குக் கீழே அமைந்துள்ளது. இதனால் இதற்கு இந்த பெயர் வந்தது. குறிப்பாக, இது ஷேக் கலீஃபா பின் சயீத் சாலை மற்றும் காலித் பின் அல் வலீத் சாலை சந்திக்கும் இடத்தின் கீழே அமைத்துள்ளது. இந்து கனடா, எகிப்து, இந்தியா மற்றும் ஐக்கிய இராச்சியம் உள்ளிட்ட பல தூதரகங்களுக்கு இது மிக அருகில் உள்ள நிலையமாகும்.
# பர்ஜுமன் (துபாய் மெட்ரோ நிலையம்)

## இடம்

### மேடை தளவமைப்பு

| சிவப்பு வரி தளம் |
| --- |
# புர்ஜ் கலிபா/துபாய் மால் (துபாய் மெட்ரோ நிலையம்)

**புர்ஜ் கலிபா / துபாய் மால்** (**Burj Khalifa/Dubai Mall)** ஓர் துபாய் மெட்ரோ விரைவுப் போக்குவரத்து நிலையம் ஆகும். இது துபாய் மெட்ரோ சிகப்பு வழித்தடத்தில் அமைத்துள்ளது. இது துபாய் மெட்ரோவின் பரபரப்பான நிலையங்களில் ஒன்றாகும். இது 2011 ஆம் ஆண்டில் 3.180 மில்லியனுக்கும் அதிகமான பயணிகள் இதன் வழியே பயணம் செய்துள்ளனர்.
# புர்ஜ் கலிபா/துபாய் மால் (துபாய் மெட்ரோ நிலையம்)

## இடம்

புர்ஜ் கலிபா/துபாய் மால் மெட்ரோ நிலையம் ஷேக் சயீத் சாலை நிதி மைய சாலை மற்றும் அல் சஃபா சாலை ஆகியவற்றுக்கு இடையேயான பரிமாற்றத்தின் தெற்கே அமைந்துள்ளது. நேரடியாக கிழக்கு நோக்கி பெரிய டவுன்டவுன் துபாய் வளர்ச்சி மையம் உள்ளது. இதில் உலகின் மிக உயரமான கட்டிடம் புர்ஜ் கலீஃபா மற்றும் துபாய் மால் உள்ளதால் இதன் பெயர் புர்ஜ் கலிபா/துபாய் மால் மெட்ரோ நிலையம் என்று பெயரிடப்பட்டது.  
துபாய் நீரூற்று மற்றும் தி அட்ரஸ் டவுன்ட்டவுன் பூர்ஜ் துபாய் உள்ளிட்ட பல முக்கிய இடங்களுக்கு இது மிக அருகில் உள்ளது.
# புர்ஜ் கலிபா/துபாய் மால் (துபாய் மெட்ரோ நிலையம்)

## இடம்

### மேடை தளவமைப்பு

| புர்ஜுமான், யூனியன், ரஷீடியாவுக்கு |
| --- |
# பனியாஸ் சதுக்கம் (துபாய் மெட்ரோ நிலையம்)

**பனியாஸ் சதுக்கம்** (Baniyas Square, அரபு: ) ஒரு துபாய் மெட்ரோ விரைவுப் போக்குவரத்து நிலையம் ஆகும். இது பச்சை வழித்தடத்தில் அமைந்துள்ளது.
# பனியாஸ் சதுக்கம் (துபாய் மெட்ரோ நிலையம்)

## இடம்

இந்த நிலையம் துபாயின் வரலாற்று மையமான தேய்ராவின் மத்திய பிரிவில் பனியாஸ் சதுக்கத்தில் அமைந்துள்ளது. ஆகையால் இந்த நிலையம் பனியாஸ் சதுக்கம் நிலையம் என்றே பெயரிடப்பட்டது. இந்த நிலையம் நைஃப் மற்றும் அல் சப்காவின் கிழக்கு பகுதிக்கு மிக அருகில் உள்ள நிலையமாகும். இதன் அருகில் தேய்ரா இரட்டை கோபுரங்கள் மற்றும் பல சந்தைகள் அமைந்துள்ளன.
# அல் ராஸ் (துபாய் மெட்ரோ நிலையம்)

**அல் ராஸ்** (அரபு: , Arabic pronunciation:[ஆரஸ்] ) ஓர் துபாய் மெட்ரோ விரைவுப் போக்குவரத்து நிலையம் ஆகும். இது பச்சை வழித்தடத்தில் அமைத்துள்ளது.
# அல் ராஸ் (துபாய் மெட்ரோ நிலையம்)

## இடம்

துபாயின் வரலாற்று மையமான துபாய் க்ரீக்கின் நுழைவாயிலுக்கு அருகில் அல் ராஸ் நிலையம் அமைந்துள்ளது. நிலையத்திற்கு அருகில் முக்கிய இடங்களான தங்கம் மற்றும் மசாலா சந்தைகள் மற்றும் அல் ராஸ் பொது நூலகம் ஆகியவை அமைந்துள்ளது.
# அல் ராஸ் (துபாய் மெட்ரோ நிலையம்)

## வரலாறு

இது கிரீன் லைன் முதல் கட்டத்தின் ஒரு பகுதியாக அல் ராஸ் நிலையம் 2011 ஆம் ஆண்டு செப்டம்பர் 9 அன்று திறக்கப்பட்டது. எதிசலாத்திலிருந்து துபாய் ஹெல்த்கேர் சிட்டிக்கு ரயில்கள் இயக்கப்படுகின்றன.
# அல் ராஸ் (துபாய் மெட்ரோ நிலையம்)

## வரலாறு

### மேடை தளவமைப்பு

| யூனியன், ஸ்டேடியம், டாஃப்ஸா, எடிசலாட் |
| --- |
# அல் குபைபா (துபாய் மெட்ரோ நிலையம்)

**அல் குபைபா** (அரபு: , Arabic pronunciation:[அல் ɣʊ BEJ பா] ) ஓர் துபாய் மெட்ரோ விரைவுப் போக்குவரத்து நிலையம் ஆகும். இது பச்சை வழித்தடத்தில் அமைந்துள்ளது.
# அல் குபைபா (துபாய் மெட்ரோ நிலையம்)

## நிலைய தளவமைப்பு

அல் குபைபா மெட்ரோ நிலையம் அதன் 2 தளங்களில் ஒவ்வொன்றிலும் 2 பக்க வழித்தடங்களை கொண்ட இரண்டு மேடைகள் கொண்டுள்ளது.
# அல் குபைபா (துபாய் மெட்ரோ நிலையம்)

## நிலைய தளவமைப்பு

### மேடை தளவமைப்பு

| யூனியன், ஸ்டேடியம், எடிசலாத்துக்கு |
| --- |
# அல் ஃபஹிதி (துபாய் மெட்ரோ நிலையம்)

**அல் ஃபஹிதி** (அரபு: , Arabic pronunciation:[alfahidi] ) ஒரு துபாய் மெட்ரோ விரைவுப் போக்குவரத்து நிலையம் ஆகும். இது துபாய் மெட்ரோ பச்சை வழித்தடத்தில் அமைத்துள்ளது.
# அல் ஃபஹிதி (துபாய் மெட்ரோ நிலையம்)

## இடம்

இந்த நிலையம் துபாயின் வரலாற்று மையத்தின் விளிம்பில் அமைந்துள்ளது. அல் ஃபஹிதி நிலையம் காலித் பின் வலீத் சாலை மற்றும் அல் மன்கூல் சாலை சந்திப்புக்கு அடியில் அமைந்துள்ளது. இதன் அருகில் கிராண்ட் மசூதி, துபாய் அருங்காட்சியகம், க்ரீக்ஸைட் பூங்கா மற்றும் ஏராளமான விடுதிகள் அமைந்திருக்கின்றன.
# அல் ஃபஹிதி (துபாய் மெட்ரோ நிலையம்)

## வரலாறு

அல் ஃபஹிதி நிலையம் 2011 செப்டம்பர் 9 அன்று முதல் சேவையை தொடங்கியது. அப்போது பச்சை வழித்தடத்தில் கிரீக் முதல் எதிதிசலாத் வரை சேவை செய்தது. 2012 ஆம் ஆண்டின் டிசம்பரில், துபாய் சாலைகள் மற்றும் போக்குவரத்து ஆணையம் அறிவிப்பின்படி அல் ஃபஹிதி மெட்ரோ நிலையத்தின் வழியாக 5.232 மில்லியன் பயணிகள் பயணம் செய்துள்ளனர்.
# அல் ஃபஹிதி (துபாய் மெட்ரோ நிலையம்)

## வரலாறு

### மேடை தளவமைப்பு

| யூனியன், ஸ்டேடியம், எடிசலாத்துக்கு |
| --- |
# பானியேலி போரு அருவி

**பானியேலி போரு அருவி** (மலையாளம் : പാണിയേലി പോര്) என்பது தென்னிந்திய மாநிலமான கேரளத்தின், எர்ணாகுளம் பகுதியில் உள்ள ஒரு சுற்றுலா தலமாகும். இங்கு பாறை அமைப்புகளால் பெரியாறின் ஓட்டத்தில் இயற்கையான இடையூறால் சிறந்த காட்சியமைப்பு உள்ளது.  
பாறை அமைப்புகளுக்கு சற்று முன்பு வரை ஆழமற்றும், அகன்றும் இருக்கும் இந்த ஆறு, பெரிய பாறைகளில் சில குறுகிய பிளவுகள் வழியாகவும், பெரிய பாறைகளின் மீது பாய்வதாலும், இங்கு அதன் உந்தம் அதிகரித்து, பெரும் கொந்தளிப்பு ஓட்டத்தை உருவாக்குகிறது. ஆயினும்கூட, இந்த கொந்தளிப்பு மேற்பரப்பில் தெரியாது.  
இந்தப் பெயரின் சரியான பொருளில் குறிப்பிடப்படும் அருவியாக இது இல்லை என்றாலும், நீரும் பாறைகளும் இணைந்து எர்ணாகுளம் மாவட்டத்தின் கிழக்குப் பகுதிகளில் கொஞ்சம் அறியப்பட்ட இடமாக பனியேலி போரு அழகிய காட்சியைகளை உருவாக்குகின்றது. பெரம்பவூரிலிருந்து 20 கி.மீ தூரத்தில் உள்ள மலையாத்தூர் வனப்பகுதிகளில் அமைந்திருக்கும் இந்த இடம் பார்வையாளரை மயக்கும் தன்மையைக் கொண்டுள்ளது. இயற்கையின் சிறப்பை விரும்பி இரசிப்பவர்களுக்கு உண்மையில் இது ஒரு கவர்ச்சியான இடம் ஆகும்.  
இந்த இடம் உலகெங்கிலும் இருந்து பார்வையாளர்களை ஈர்க்கிறது. என்றாலும், இந்த இடத்திற்கு வரும் போது எச்சரிக்கையோடு இருக்க வேண்டும். ஏனெனில் இப்பகுதியில் ஏராளமான விபத்துக்கள் மற்றும் இறப்புகள் நடந்துள்ளன. கடந்த இரண்டு தசாப்தங்களில் இந்த சுற்றுலா தலப் பகுதியில் கிட்டத்தட்ட 89 இறப்புகள் நிகழ்ந்துள்ளன. சுற்றுலாப் பயணிகளின் பாதுகாப்பை உறுதி செய்வதற்காக தற்போது சுற்றுலாத்துறையாலும், உள்ளூர் தன்னார்வலர்களான "வான சமரக்ஷன சமதி"யாலும் எச்சரிக்கை அடையாள பலகைகள் நிறுவப்பட்டுள்ளன.
# பட்டதிப்பாறை அருவி

**பட்டதிப்பாறை அருவி** (*Pattathippara Falls*) என்பது இந்தியாவின், கேரத்தின், திரிசூர் மாவட்டத்தில் பனஞ்சேரி கிராம பஞ்சாயத்தில் அமைந்துள்ள ஒரு அருவியாகும். காப்புக்காடுகளுக்குள் இந்த அருவிப் பகுதி இருப்பதால் இப் பகுதிக்குள் நுழைவது தடைசெய்யபட்டுள்ளது. அனுமதியில்லாமல் இங்கு நுழைபவர்களுக்கு ஒன்று முதல் ஐந்து ஆண்டுகள் வரை சிறைத்தண்டனையும் 5000 ரூபாய் வரை அபராதமும் விதிக்கப்படும். இந்த அருவி மூன்று அடுக்குகளைக் கொண்டது, ஆனால் மழைக்காலங்களில் ஒற்றை அடுக்காகத் தோன்றுகிறது.
# தொம்மன்குத்து

**தொம்மன்குத்து** என்பது தென்னிந்திய மாநிலமான கேரளத்தின், இடுக்கி மாவட்டத்தில் உள்ள தொடுபுழா வட்டத்தில் அமைந்துள்ள ஓர் அருவி ஆகும். இது மாநிலத்தின் பிரபலமான சுற்றுலாத் தலமாகவும், கேரளத்தின் சுற்றுச்சூழல் சுற்றுலாவின் முக்கிய மையமாகவும் உள்ளது. இது மேற்குத் தொடர்ச்சி மலைத்தொடரின் தெற்கு பகுதியில் அமைந்துள்ளது. தொம்மன்குத்து அருவி ஒற்றை அருவி அல்ல, ஆனால் 5 கி.மீ தொலைவில் 12 அருவிகளின் தொடர் ஆகும்.
# தொம்மன்குத்து

## அமைவிடம்

தொம்மன்குத்து தொடுபுழாவிலிருந்து 18&nbsp; கி.மீ. தொலைவில் அமைந்துள்ளது. இதன் அருகிலுள்ள நகரங்களான கரிமண்ணூர், வன்னப்புரம், உடும்பன்னூர் ஆகியவை கிட்டத்தட்ட 10 கி.மீ தொலைவில் உள்ளன.
# தொம்மன்குத்து

## மலையேற்றம்

தொம்மன்குத்து அருவி காடுகளில் அமைந்துள்ள ஏழு படிகள் கொண்ட அருவியாகும். காடுகள் வழியாக 12 கி.மீ தொலைவுக்கு மலையேற்றம் சாத்தியமாகும்.
# யானைத் திட்டம்

**யானைத் திட்டம்** (Project Elephant) என்பது இந்திய அரசின் வன மற்றும் சுற்றுச்சூழல் அமைச்சகத்தின் சார்பில் 1992ஆம் ஆண்டு துவக்கப்பட்டது. ஆசிய யானைகளின் பாதுகாப்பில் மாநிலங்களுக்குத் தேவையான ஆலோசனைகள் மற்றும் நிதியுதவி வழங்குவதற்காக இந்த திட்டம் துவங்கப்பட்டது. யானைகள், அவற்றின் வாழ்விடங்கள் மற்றும் அவற்றின் இடம்பெயர்வு தாழ்வாரங்கள் ஆகியவற்றைப் பாதுகாப்பதன் மூலம் யானைகளின் இயற்கை வாழ்விடங்களில் நீண்டகாலம் உயிர்வாழ்வதை உறுதி செய்வதே இத்திட்டத்தின் நோக்கமாகும். யானை திட்டத்தின் பிற குறிக்கோள்களாக யானைகளின் சுற்றுச்சூழல் மற்றும் மேலாண்மை பற்றிய ஆராய்ச்சியை ஆதரித்தல், யானைகள் பாதுகாப்பு குறித்து உள்ளூர் மக்களிடையே விழிப்புணர்வை, ஏற்படுத்துகின்றன, அயற்சூழலில் வளர்க்கப்படும் யானைகளுக்குக் கால்நடை பராமரிப்பை பணியினை மேம்படுத்துதல் முதலியன.
# யானைத் திட்டம்

## குறிக்கோள்கள்

யானைத் திட்டமானது 1992 ஆம் ஆண்டில் இந்திய அரசாங்கத்தால் ஒரு மைய நிதியுதவி திட்டமாகப் பின்வரும் நோக்கங்களுடன் தொடங்கப்பட்டது:  
- யானைகள், அவற்றின் வாழ்விடங்கள் மற்றும் தாழ்வாரங்கள் பாதுகாத்தல்.
- மனித-விலங்கு மோதலின் பிரச்சினைகளுக்குத் தீர்வு காணல்.
- அயற்சூழலில் வளர்க்கப்படும் யானைகளின் நலன்
# யானைத் திட்டம்

## செயல்பாடுகள்

நாட்டில் யானைகள் அதிகமாகக் காணப்படும் மாநிலங்களுக்கு இத்திட்டத்தின் மூலம் நிதி உதவி வழங்கப்படுகிறது. இந்த திட்டம் முக்கியமாக 16 மாநிலங்கள் / ஒன்றிய பிரதேசங்களில் செயல்படுத்தப்படுகிறது. ஆந்திரா, அருணாச்சல பிரதேசம், அசாம், சத்தீஸ்கர், ஜார்கண்ட், கர்நாடகா, கேரளா, மகாராஷ்டிரா, மேகாலயா, நாகாலாந்து, ஒரிசா, தமிழ்நாடு, திரிபுரா, உத்தரகண்ட், உத்தரப்பிரதேசம், மேற்கு வங்கம் முதலியன இத்திட்டத்தினை செயல்படுத்தும் மாநிலங்களாகும். திட்டத்தின் கீழ் முக்கிய நடவடிக்கைகள் பின்வருமாறு:  
- தற்போதுள்ள இயற்கை வாழ்விடங்களின் சுற்றுச்சூழல் மறுசீரமைப்பு மற்றும் யானைகளின் இடம்பெயர்வு வழிகளை மேம்படுத்துதல்  
;  
- யானைகளின் வாழ்விடங்களைப் பாதுகாப்பதற்கான அறிவியல் மற்றும் திட்டமிட்ட நிர்வாகத்தின் வளர்ச்சி மற்றும் இந்தியாவில் காட்டு ஆசிய யானைகளின் சாத்தியமான எண்ணிக்கையினை பாதுகாத்தல்
- முக்கியமான வாழ்விடங்களில் மனித-யானை மோதலைத் தணிப்பதற்கான நடவடிக்கைகளை ஊக்குவித்தல் மற்றும் முக்கியமான யானை வாழ்விடங்களில் வளர்க்கப்படும் யானைகள் மீதான அழுத்தங்கள் மீதான நடவடிக்கை
- காட்டு யானைகளை வேட்டையாடுபவர்களிடமிருந்து பாதுகாப்பதற்கான நடவடிக்கைகளை வலுப்படுத்துதல் மற்றும் யானைகளின் இயற்கைக்கு புறம்பான மரணத்திற்குக் காரணங்களை ஆராய்தல்;
- யானை மேலாண்மை தொடர்பான பிரச்சினைகள் குறித்த ஆராய்ச்சி;
- பொதுக் கல்வி மற்றும் விழிப்புணர்வு திட்டங்கள்;
- சுற்றுச்சூழல் வளர்ச்சி
- கால்நடை பராமரிப்பு
- யானை மறுவாழ்வு / மீட்பு மையங்கள்  
2010 ஆம் ஆண்டு நிலவரப்படி, 32 யானை காப்பகங்கள் சுமார் ) வரை பரவியுள்ளது என பல்வேறு மாநில அரசுகளால் முறையாக அறிவிக்கப்பட்டுள்ளது. பரப்பளவு மற்றும் யானைகளின் எண்ணிக்கையுடன் யானை காப்பக பட்டியல் பின்வருமாறு:
**'''Elephant reserves of Project Elephant in India (2005)'''**  
| 96 |
| --- |
# யானைத் திட்டம்

## கணக்கீடு

யானை காப்பகங்களில் வனத்தில் காணப்படும் காட்டு யானைகளைக் கணக்கிடுவதற்கான முதல் பிரத்தியேக பயிற்சி 2005ஆம் ஆண்டு பிப்ரவரி முதல் மே வரை நடத்தப்பட்டது. இந்த பயிற்சி இரண்டு மாதிரி முறைகளைப் பரிசோதிக்கும் விதமாக அமைந்தது. அதாவது; தொகுதி மாதிரி மற்றும் வரி இடைமறிப்பு மாதிரி சாணம் எண்ணிக்கை. பயிற்சியாளர்களுக்குப் பயிற்சி அளிக்க யானைத் திட்டம் ஏற்பாடு செய்ததுடன், தலைமை வனவிலங்கு காப்பாளர்கள் மற்றும் கள ஒருங்கிணைப்பாளர்களுக்கும் விரிவான வழிகாட்டுதல்களை நடைபெற்றது. இந்த கணக்கீட்டின்படி 2005ஆம் ஆண்டில் யானைகளின் மொத்த எண்ணிக்கை கிட்டத்தட்ட 21,200ஆக இருந்தது. பின்னர் 2012இல் மேற்கொள்ளப்பட்ட கணக்கெடுப்பில் யானைகளின் எண்ணிக்கை 28,785 முதல் 31,368 வரை உள்ளது.
# யானைத் திட்டம்

## வேட்டையாடுவதை கண்காணித்தல்

யானை திட்டத்தில் 2004ஆம் ஆண்டு ஜனவரி முதல் 10 யானைக் காப்பகங்களில் CITESஇன் யானைகளைச் சட்டவிரோதமாகக் கொல்லப்படுவதைக் கண்காணித்தல்(MIKE) திட்டம் முறையாகச் செயல்படுத்தப்படுகிறது. இது CITES இன் COP தீர்மானத்தால் கட்டாயப்படுத்தப்பட்டுள்ளது. இந்த யானை திட்டம் தெற்காசியாவில் 2003இல் பின்வரும் நோக்கங்களுடன் தொடங்கப்பட்டது:  
- யானைகளைச் சட்டவிரோதமாக வேட்டையாடுவதில் அதன் நிலைகளையும் போக்குகளையும் அளவிட.
- இந்த போக்குகளில் மாற்றங்களைக் காலப்போக்கில் தீர்மானிக்க.
- இந்த மாற்றங்களுக்குக் காரணமான அல்லது தொடர்புடைய காரணிகளைத் தீர்மானித்தல் மற்றும் குறிப்பாக CITES க்கு நாடுகளின் மாநாடு எடுக்கும் எந்தவொரு முடிவுகளின் விளைவாகக் கவனிக்கப்பட்ட போக்குகள் எந்த அளவிற்குக் கவனிக்கப்படுகின்றன என்பதை மதிப்பீடு செய்ய முயலவும்.  
குறிப்பிட்ட MIKE ரோந்து படிவத்தில் அனைத்து தளங்களிலிருந்தும் தரவுகள் சேகரிக்கப்பட்டு, டெல்லியில் உள்ள தெற்காசியா திட்டத்திற்கான துணை பிராந்திய ஆதரவு அலுவலகத்தில் சமர்ப்பித்தல். இவர்கள் திட்டத்தைச் செயல்படுத்த அமைச்சகத்திற்கு உதவுகிறார்கள்.
# யானைத் திட்டம்

## ஆராய்ச்சி

கட்டாக்கின் மத்திய அரிசி ஆராய்ச்சி நிறுவனம் (சி.ஆர்.ஆர்.ஐ) உதவியுடன் யானை திட்டம் 36 மாத ஆராய்ச்சி (2003-04 முதல் 2006-07 வரை) செய்தது. இந்த ஆராய்ச்சியின் கீழ் யானைகளால் விரும்பப்படாத அதிக நெல் விளைச்சல் வகைகளை மேம்படுத்துதல்; யானைகளால் பாதிப்பு ஏற்படாத உணவு தானிய-ஆதார சேமிப்புத் தொட்டிகளை உருவாக்குதல்; மற்றும் யானை விரட்டிகளை வளர்ப்பது. ஒரிசா மற்றும் அசாமில் உள்ள சி.ஆர்.ஆர்.ஐ யின் ஆராய்ச்சி நிலையங்களில் இந்த திட்டம் மேற்கொள்ளப்படுகிறது. "வளர்க்கப்படும் யானைகளில் நோய் மேலாண்மை" மற்றும் "ஆசிய யானை பற்றிய உடற்கூறியல் ஆய்வுகள்" குறித்து அசாம் வேளாண் பல்கலைக்கழகத்தின் உதவியுடன் இரண்டு திட்டங்கள் (2003-04 முதல் 2006-07 வரை) நடத்தப்பட்டன. ராஜாஜி தேசிய பூங்காவின் தாவரங்கள் மற்றும் விலங்கினங்களில் குஜ்ஜார் இடமாற்றம் செய்யப்பட்டதன் தாக்கத்தை ஆய்வு செய்ய யானை திட்டத்தில் ஓர் சிறிய திட்டத்தை (2004-05 முதல் 2005-06 வரை) ஒப்படைத்தது. இந்தியப் புள்ளிவிவர நிறுவனம் மேற்கு வங்க வனத்துறை 2005ஆம் ஆண்டில் மேற்கொண்ட யானைகளின் மாதிரி அடிப்படையிலான கணக்கீட்டிற்கு உதவியது.
# யானைத் திட்டம்

## யானை திட்டம் பற்றி மேலும்

- இந்தியாவில் யானைப் பாதுகாப்பு குறித்து 58 நிமிட காணொளி ஆவணப்படமான *"லிவிங் வித் தி ஜயண்ட்ஸ்"* யானைத் திட்டம் தயாரித்துள்ளது
# அமிதாப்பச்சன் அருவி

**அமிதாப்பச்சன் அருவி** (**Amitabh Bachchan Falls)**(உண்மையான பெயர்: பீவ்மா அருவி) இந்தியாவின் சிக்கிம் மாநிலத்தில் மங்கன் மாவட்டத்தில் உள்ள இயும்தாங் பள்ளத்தாக்கினை சுங்தாங்குடன் இணைக்கும் சாலையில் உள்ளது. இதன் உயரத்தினை குறிக்கும் வகையில், பாலிவுட்<nowiki/>டில் உயரமான நட்சத்திரம் அமிதாப்பச்சன் பெயரினை நினைவூட்டும் விதமாக அமிதாப்பச்சன் அருவி எனப் பெயரைப் பெற்றதாக நம்பப்படுகிறது.  
இங்குச் சுற்றுலா செல்லும்போது இப்பகுதி சுற்றுலா அமைப்பாளர்கள் வாகன ஓட்டுநர்கள் இந்த அருவிக்குப் பயணிகளை அழைத்துச் செல்லும் இடங்களில் இதுவும் ஒன்று. சிக்கிமில் உள்ள பிற நீர்வீழ்ச்சிகளைப் போலவே, கூகிள் தேடலால் காட்டப்படும் சிக்கிம் அருவி படங்களுடன் இதுவும் வருவதால் சில குழப்பம் உள்ளது.
# முகம்மது மியான் மன்சூர் அன்சாரி

**முகம்மது மியான் மன்சூர் அன்சாரி** (Muhammad Mian Mansoor Ansari) (10 மார்ச் 1884 - 11 சனவரி 1946) இவர் இந்திய சுதந்திர இயக்கத்தின் தலைவராகவும் அரசியல் ஆர்வலராகவும் இருந்தார். இவர் 1868 இல் தாருல் உலூம் தேவ்பந்த்தின் நிறுவனர்களில் ஒருவரான முகம்மது காசிம் நானாவுடவியின் பேரன் ஆவார்.
# முகம்மது மியான் மன்சூர் அன்சாரி

## ஆரம்ப கால வாழ்க்கை

இவர், உத்தரப் பிரதேசம், சஹரன்பூரில் அன்சாரி என்ற உன்னத குடும்பத்தில் பிறந்தார். இவர் அப்துல்லா அன்சாரி வீட்டில் வளர்ந்தார். மன்சூர் அன்சாரி தாருல்-உலூம் தியோபந்திற்குத் திரும்பி படிப்படியாக பான்-இஸ்லாமிய இயக்கத்தில் ஈடுபட்டார். முதலாம் உலகப் போரின் போது இவர் முகமது ஹசன் தியோபந்தி தலைமையிலான தியோபந்தி பள்ளியின் தலைவர்களில் ஒருவராக இருந்தார். இந்தியாவில் ஒரு பான்-இஸ்லாமிய புரட்சிக்கான பட்டுக் கடிதம் இயக்கம் என்று அறியப் பட்ட மைய சக்திகளின் ஆதரவைப் பெற இந்தியாவை விட்டு வெளியேறினார் .
# முகம்மது மியான் மன்சூர் அன்சாரி

## பட்டுக்கடித இயக்கம்

பட்டுக் கடித இயக்கம் என்பது உதுமானிய துருக்கி, செருமனி மற்றும் ஆப்கானித்தானுடன் கூட்டணி அமைப்பதன் மூலம் இந்தியாவை பிரிட்டிசு ஆட்சியிலிருந்து விடுவிப்பதை நோக்கமாகக் கொண்டு 1913 மற்றும் 1920க்கும் இடையில் தியோபந்தி தலைவர்கள் ஏற்பாடு செய்த ஒரு இயக்கமாகும். ஆப்கானித்தானில் இருந்த தியோபந்தி தலைவர்களில் ஒருவரான உபைதுல்லா சிந்தி என்பவர் பாரசீகத்திலிருந்த மற்றொரு தலைவரான முகமது அசன் தியோபந்திக்கு எழுதிய கடிதங்களை பஞ்சாப் குற்ற விசாரணைத் துறை கைப்பற்றியது. கடிதங்கள் பட்டுத் துணியில் எழுதப்பட்டிருந்தன., எனவே இதற்கு இந்தப் பெயர் ஏற்பட்டது.
# முகம்மது மியான் மன்சூர் அன்சாரி

## பின் வரும் வருடங்கள்

முதல் உலகப் போரின்போது ஆப்கானித்தான் அமீர் ஹபீபுல்லா கானை அணிதிரட்ட மன்சூர் அன்சாரி காபூலுக்குச் சென்றார். அவர் 1915 திசம்பரில் காபூலில் அமைக்கப்பட்ட இந்திய தற்காலிக அரசாங்கத்தில் சேர்ந்தார், மேலும் போர் முடியும் வரை ஆப்கானித்தானில் இருந்தார். அவர் உருசியாவுக்குச் சென்று துருக்கியில் இரண்டு ஆண்டுகள் கழித்தார். பல நாடுகளைக் கடந்து சென்றார்.  
தாருல் உலூம் தேவ்பந்திலிருந்து வந்த முஸ்லீம் குருமார்கள் தலைமையிலான இந்திய சுதந்திர இயக்கத்தின் பிரிவின் மிகவும் தீவிரமான மற்றும் முக்கிய உறுப்பினர்களில் ஒருவராக இவர் இருந்தார்.  
1946 ஆம் ஆண்டில், இந்திய தேசிய காங்கிரசு இவரை இந்தியா திரும்புமாறு கேட்டுக்கொண்டது, பிரித்தானிய அரசாங்கம் இவருக்கு அனுமதி அளித்தது. ஆனால் இவர் காபூலில் தங்க முடிவு செய்தார். அங்கு இவர் தப்சீர் ஷேக் மஹ்முதுல் ஹசன் தியோபந்தி (காபூலி தப்சீர் என்று அழைக்கப்படுபவர்) கற்பித்தல் மற்றும் மொழிபெயர்ப்பதற்கான ஒரு திட்டத்தைத் தொடங்கினார்.
# முகம்மது மியான் மன்சூர் அன்சாரி

## இறப்பு

1946 ஆம் ஆண்டில், இவர் கடுமையாக நோய்வாய்ப்பட்டு 1946 சனவரி 11 அன்று ஆப்கானித்தானின் நங்கர்கார் மாகாணத்தின் ஜலாலாபாத்தில் இறந்து அங்கேயே அடக்கம் செய்யப்பட்டார்.
# இரமேஷ் சகாராம் பெனகல்

ஏர் கமடோர் **ரமேஷ் சகாராம் பெனகல்** (Ramesh Sakharam Benegal) (மகா வீர சக்கரம்) (அதி விசிட்ட சேவா பதக்கம்) (9 அக்டோபர் 1926 - ஏப்ரல் 2003) இவர் இந்திய விமானப்படையின் முன்னாள் அதிகாரியாகவும், மகா வீர சக்கரத்தைப் பெற்றவராகவும் இருந்தார். இந்தியாவின் இரண்டாவது மிக உயர்ந்த துணிச்சலான விருது மற்றும் அதி விசிட்ட சேவா பதக்கத்தையும். பெற்றுள்ளார்.
# இரமேஷ் சகாராம் பெனகல்

## ஆரம்ப கால வாழ்க்கை

இவர் 1926 அக்டோபர் 9 ஆம் தேதி பிரிக்கப்படாத பிரித்தானிய இந்தியாவின் ஒரு பகுதியாக இருந்த மியான்மரின் யங்கோனில் பெனகல் சகாராம் ராவ் மற்றும் அவரது மனைவி கல்யாணிக்கு பிறந்தார். டிங்கர் மற்றும் சுமித்ரா என்ற இரண்டு மூத்த சகோதரர்களுடன் இவர் தனது குடும்பத்தில் இளையவராக இருந்தார். உயர்நிலைப் பள்ளியில் படிக்கும் போது, இவர் சிறுவர் சாரணர் அமைப்பின் உற்சாகமான உறுப்பினராக இருந்தார்.
# இரமேஷ் சகாராம் பெனகல்

## இராணுவ வாழ்க்கை

### இந்திய தேசிய இராணுவம்

இவரது இளமை பருவத்தில், இரண்டாம் உலகப் போரின்போது, இந்திய தேசிய இராணுவத்தில் சேர்ந்தார். மேலும், டோக்கியோ இளைஞர் குழுவில் ஒரு போர் விமானியாக பயிற்சி பெற தேர்வு செய்யப்பட்டார். இவர் 1944 இல் யப்பானியப் பேரரசின் இராணுவ விமானப்படை கழகத்தில் சேர்ந்தார். இருப்பினும், இவர் தனது பயிற்சியை முடித்து நடவடிக்கைகளில் இறங்குவதற்கு முன்பு, போர் முடிவுக்கு வந்தது. யப்பானின் வீழ்ச்சிக்குப் பின்னர் போர்க் கைதியாக வைக்கப்பட்ட இவர் 1946 இல் விடுவிக்கப்பட்டார்.
# இரமேஷ் சகாராம் பெனகல்

## இராணுவ வாழ்க்கை

### இந்திய விமானப்படை

மே 1950 இல், இவர் பாட்னா பறக்கும் சங்கத்தில் சேர்ந்தார். அங்கு இருந்தபோது, இவர் ஒரு இந்திய விமானப் படைக்கு ஆட்சேர்ப்பு இயக்கத்தின் போது விமானப்படைக்கு முயற்சி செய்வதற்கான வாய்ப்பைப் பெற்றார். ஜோத்பூரில் விமானப்படை கழகத்தில் பயிற்சிக்கு தேர்வு செய்யப்பட்டார். இவர் 1952 இல் இந்திய விமானப்படையில் நியமிக்கப்பட்டார்.  
இந்திய விமானப்படையில் சேர்ந்த பிறகு, இவர் 1965 மற்றும் 1971 இந்திய-பாக்கித்தான் போரில் நடவடிக்கையில் ஈடுபடார். 1971 ஆம் ஆண்டு யுத்தத்தின் போது, விங் கமாண்டராக, எலக்ட்ரிக் கான்பெராவை இயக்கும் செயல்பாட்டு உளவுப் படைப்பிரிவின் 106 வது படையின் கட்டளை அதிகாரியாக இருந்தார். இவர் மேற்குத் துறை மற்றும் கிழக்குத் துறை ஆகிய இரண்டிலும் எதிரி பிரதேசத்தின் மீது ஏராளமான பயணங்களை மேற்கொண்டார் மற்றும் எதிரி நிறுவல்கள் மற்றும் துருப்புக்கள் பற்றிய முக்கிய தகவல்களைப் பெற்றார். இந்த பணிகள் நிராயுதபாணியாகவும், பாதுகாக்கப்படாத இலக்குகளின் வான்வழி புகைப்படம் எடுப்பதற்காகவும் எதிரிகளின் எல்லைக்குள் ஆழமாக பறக்க வேண்டும். இந்த பயணிகளிடமிருந்து பெறப்பட்ட தகவல்கள் இராணுவம், விமானப்படை மற்றும் கடற்படை நடவடிக்கைகளைத் திட்டமிடுவதற்கு உதவியது. மேலும், போர் முயற்சிகளின் வெற்றிக்கு நேரடியாக பங்களித்தன. இவர் தனது நோக்கங்களை முழுமையாக அடையாமல் இந்த எந்தவொரு பயணத்திலிருந்தும் திரும்பி வரவில்லை என்றும் அறியப்பட்டது. நிராயுதபாணியான விமானத்தில் எதிரி எல்லைக்குள் மீண்டும் மீண்டும் பறப்பதில் காட்டப்பட்ட துணிச்சலுக்கும் தலைமைக்கும் இவருக்கு அதி விசிட்ட சேவா பதக்கமும், மகா வீர சக்கரம் விருதும் வழங்கப்பட்டது .  
பின்னர் இவர் ஓய்வு பெறுவதற்கு முன்பு ஏர் கமடோர் பதவிக்கு உயர்ந்தார்.
# அர்னம் சிங் சைனி

**அர்னம் சிங் சைனி** (Harnam Singh Saini) (மார்ச் 16, 1917 இல் இறந்தார்) கதர் சதித்திட்டத்தில் பங்கேற்ற ஒரு குறிப்பிடத்தக்க இந்திய புரட்சியாளராவார். பிரித்தானியப் பேரரசிற்கு எதிரான கிளர்ச்சியைத் தூண்டுவதற்காக பிரித்தானிய காலனித்துவ அரசாங்கத்தால் மூன்றாவது லாகூர் சதி வழக்கு விசாரணையின் கீழ் இவர் விசாரணைக்கு உட்படுத்தப்பட்டு1917 மார்ச் 16 அன்று லாகூரில் தூக்கிலிடப்பட்டார்.
# அர்னம் சிங் சைனி

## பின்னணி

கோபால் சைனி என்பவரின் மகனான இவர், ஹோஷியார்பூர் மாவட்டத்தில் உள்ள பத்தேகர் கிராமத்தில் வசித்து வந்தார்.
# அர்னம் சிங் சைனி

## கதர் சதியில் ஈடுபாடு

மற்றும் சோசலிச இலக்கியங்களின் ஆரம்பகால கதரியக்கத் தொகுப்பான கதர் தி குஞ்ச் 1913 இல் இந்தியாவில் தடைசெய்யப்பட்டது.]]  
இவர், கதர் சதித்திட்டத்தின் மூலமாக இருந்த கனடா மற்றும் அமெரிக்காவிற்கு சென்றார். இவர் கதர் கட்சியின் தீவிர உறுப்பினராகி கதர் கலகத்தில் பங்கேற்றார்.
# அர்னம் சிங் சைனி

## கைது

இடச்சு காலனியான படேவியாவில் இவர் கைது செய்யப்பட்டார். இவர் மீதோ அல்லது இவர் பயணித்த மேவரிக் கப்பலில் உடன் பயணம் செய்தவர்கள் மீதோ எந்தவிதமான குற்றச்சாட்டுகளும் நிரூபிக்கப்படவில்லை. இதையும் மீறி படேவியாவின் இடச்சு அதிகாரிகள் பிரித்தானியர்களின் கோரிக்கையை ஏற்று சிங்கப்பூர் போலீசாரிடம் இவரை ஒப்படைத்தனர். இவர் கொல்கத்தாவுக்கும் பின்னர் லாகூருக்கும் கொண்டு செல்லப்பட்டார்.
# அர்னம் சிங் சைனி

## விசாரணையும், மரணதண்டனையும்

லாகூரில் மூன்றாவது சதி வழக்கின் கீழ் இவர் மீது வழக்கு தொடரப்பட்டது. இந்த வழக்கின் தீர்ப்பாயத்தில் எல்லிஸ், மேஜர் ஃப்ரைசெல் மற்றும் ராவ் பகதூர் கோபால் தாஸ் பண்டாரி ஆகியோர் இருந்தனர். இந்த வழக்கு லாகூர் மத்திய சிறையில் நடைபெற்றது.  
விசாரணை நவம்பர் 8, 1916 இல் தொடங்கி 5 சனவரி 1917 இல் முடிந்தது. இவரும், குத்பூரைச் சேர்ந்த பாய் பல்வந்த் சிங், ஃபதேஹ்கரின் பாபு ராம், ஜாக்ரானைச் சேர்ந்த ஹபீஸ் அப்துல்லா மற்றும் சங்கோவாலின் டாக்டர் அருர் சிங் ஆகிய நான்கு கதர் புரட்சியாளர்களுடன் பிரித்தானியப் பேரரசருக்கு எதிராக போர் தொடுத்ததாக குற்றம் சாட்டப்பட்டு மரண தண்டனை விதிக்கப்பட்டது. மேலும் குற்றம் சாட்டப்பட்ட மூன்று பேரான கரார் சிங் நவன் சந்த், ஃபெட்டேகாரின் ஃபசல் தின் மற்றும் ஜந்தியாலாவைச் சேர்ந்த முன்ஷா சிங் துகி ஆகியோருக்கு ஆயுள் தண்டனை விதிக்கப்பட்டது.  
இவர், தனது நான்கு கதர் கட்சி தோழர்களுடன், மார்ச் 16, 1917 இல் தூக்கிலிடப்பட்டார். இவர்களது சொத்துக்கள் அனைத்தும் பறிமுதல் செய்யப்பட்டன.
# யுகந்தர் ஆசிரமம்

**யுகந்தர் ஆசிரமம்** (Yugantar Ashram) என்பது கலிபோர்னியாவின் சான் பிரான்சிஸ்கோவிலுள்ள ஒரு கட்டிடமாகும். இது இந்தியாவின் விடுதலை இயக்கமான கதர் கட்சியின் தலைமையகத்தை கொண்டிருந்தது . முதல் தலைமையகம் அமெரிக்காவின் சான் பிரான்சிஸ்கோ, சி.ஏ 94114, 436 மலைச் சாலையில் இருந்தது. கதர் கட்சி 1913 முதல் 1917 வரை அங்கிருந்து செயல்பட்டது. இது ஒரு அச்சிடும் இயந்திரத்தை வைத்திருந்தது, இது கதர் என்ற ஒரு செய்தித்தாளை இங்கிருந்து வெளியிட்டது. 1917 ஆம் ஆண்டில் கதர் கட்சியின் தலைமையகம் 5 மரத் தெரு சான்-பிரான்சிஸ்கோவிற்கு (சிஏ) மாற்றப்பட்டது. இது தற்போது கதர் நினைவிடத்தின் தளமாகும். வரலாற்று பதிவுகளுடன் கூடிய ஆசிரம கட்டிடம் 1949 ஆம் ஆண்டில் இந்திய அரசாங்கத்திடம் ஒப்படைக்கப்பட்டது. 1952 ஆம் ஆண்டு முதல் உள்ளூர் சமூகத்திலிருந்து ஒரு நினைவுச்சின்னத்தை அமைப்பதற்கான ஒரு நடவடிக்கையாக, பாழடைந்த கட்டிடத்தை மீட்டெடுக்க இந்திய அரசு 83000 டாலர்களை அனுமதித்தது. மறுசீரமைப்பு பணிகள் இந்திய வெளியுறவு அமைச்சர் எஸ். சுவரன் சிங் தலைய்மையில் 1974 செப்டம்பரில் செய்யப்பட்டது. கதர் நினைவுச்சின்னம் 1975 ஆம் ஆண்டில் அமெரிக்காவிற்கான இந்திய தூதஎ டி.என். கவுல் என்பவரால் திறக்கப்பட்டது . ஒரு வரலாற்று அருங்காட்சியகமும், நூலகமும் அங்கு கட்டப்பட்டுள்ளது.  
பிரதான மண்டபத்தின் இரண்டு எதிர் சுவர்களில் கதர் கட்சித் தலைவர்கள் மற்றும் தியாகிகளின் 21 கட்டமைக்கப்பட்ட படங்கள் உள்ளன. இருபத்தி இரண்டு திறந்த புத்தக அலமாரிகளில் புத்தகங்களின் வகைப்பாடு உள்ளது. மேலும் நான்கு காட்சிப் பெட்டிகளும் சில கதர் கட்சி விஷயங்களைக் காண்பிக்கின்றன.
# யுகந்தர் ஆசிரமம்

## செய்தித்தாள் யுகந்தர் ஆசிரமம்

கதர் கட்சியின் செயலாளரான ஹர் தயால் தொடங்கிய வாராந்திர செய்தித்தாளான யுகந்தர் சுற்றறிக்கை, பின்னர் கதர் கட்சியின் தலைமையகத்தைத் தொடங்குவதற்கும் திறப்பதற்கும் அஸ்டோரியா ஓரிகானில் உள்ள பின்னிஷ் சோசலிச மாளிகையில் ஓரிகான் கூட்டத்தில் எடுக்கப்பட்ட முடிவின்படி கதர் என்று பெயரிடப்பட்டது. சான் பிரான்சிஸ்கோ மற்றும் சோஹன் சிங் பக்னாவுடன் தலைவராகக் கொண்டு கதர் செய்தித்தாள் தொடங்கியது.
# பஞ்சாக்ரி அருவி மற்றும் ஆற்றல் பூங்கா

**பஞ்சாக்ரி அருவி மற்றும் ஆற்றல் பூங்கா (Banjhakri Falls and Energy Park)** என்பது இந்தியாவின் சிக்கிம் மாநிலம் கேங்டாக் அருகில் உள்ள பொழுதுபோக்கு மையம் மற்றும் சுற்றுலாத் தலம் ஆகும். பூங்காவில் உள்ள சிலைகளும் காட்சிப்பொருட்களும் இந்த அருவியினைச் சுற்றியுள்ள குகைகளில் வாழும் ஆவிகளை வணங்கும் பான் ஜாக்ரி அல்லது பாரம்பரிய மருத்துவரான ஷாமானிக் குணப்படுத்துபவர்களைக் குறிப்பதாக உள்ளது. இதில் *பான்* என்றால் "காடு" என்றும், ஜாக்ரி என்றால் "குணப்படுத்துபவர்" என்றும் பொருள்படுகிறது.  
இந்த பூங்கா காங்டாக்கிலிருந்து தொலைவில் வடக்கு சிக்கிமின் தேசிய நெடுஞ்சாலை 31இல் இராணுவ முகாமிற்கு அடுத்து அடர்வனப் பரப்பில் அமைந்துள்ளது.
# பஞ்சாக்ரி அருவி மற்றும் ஆற்றல் பூங்கா

## அமைப்பு

பஞ்சாக்ரி அருவியானது உயரமான இடத்தில் உள்ள ஊற்றுகளிலிருந்து தோன்றிய இயற்கையாக அமைந்த அருவி ஆகும். இதன் உயரம் சுமார் ஆகும். இந்தப் பூங்கா வனப்பகுதி அகற்றப்பட்டு உருவாக்கப்பட்டது. 2004ஆம் ஆண்டு செப்டம்பர் மாதம் 28ஆம் நாளன்று ரங்கா மடாலயத்திற்கு சிக்கிம் முதல்வர் பவன் குமார் சாம்லிங் வருகை தந்தபோது நீர்வீழ்ச்சியைப் பார்வையிட்டார். அச்சமயம் இந்த தீம் பார்க் கருத்தானது உருவாக்கப்பட்டது. பாரம்பரிய ஷாமானிக் நம்பிக்கைகளில் மக்களின் ஆர்வத்தைப் புதுப்பிக்க அவர் விரும்பினார். எனவே குடிமக்களிடமிருந்து பூங்காவிற்கான கருப்பொருள்களைப் பரிந்துரைக்க அழைப்பு விடுவிக்கப்பட்டது. இதன் விளைவாக சிக்கிம் மக்களின் ஷாமானிக் மரபுகளைக் கொண்டாடும் விதமாக இந்த பூங்கா உருவாக்கப்பட்டது.  
பார்வையாளர்களைக் கவரும் விதமாகப் பூங்காவின் செயற்கையாக உருவாக்கப்பட்ட ஏரியின் நடுவில் டிராகன்-கேசிபாசு ஒன்று வடிவமைக்கப்பட்டுள்ளது. *ஜாக்ரியின்* சிலைகள்; மற்றும் சிக்கிமின் லியாம் லைமே, மங்பாஸ் மற்றும் லெப்சா மக்களின் மூதாதையர்களின் சிலைகள் வடிவமைக்கப்பட்டு காட்சிப்படுத்தப்பட்டுள்ளன. ஜாக்ரி, போங்திங், பெடங்பா, மற்றும் பிஜுவா ஆகியோரின் சிற்பங்கள் அறைகளில் வைக்கப்பட்டுள்ளன. நடைபாதை பாதைகள் மற்றும் நடைபாலங்கள் முதலியன அர்டெசியா, அலங்கார மரங்கள் மற்றும் மலர்களால் (ஏசர், போய் செட்டியா *(மண்டியிட்ட அழகான),* *கமேலியா*, *ஆஞ்சலிகா ,* *கைட்ரன்சியா*, மற்றும் *டெபுசினினே)*அலங்கரிக்கப்பட்டுள்ளது.  
பூங்கா முழுவதும் கேசிபாசு அமைக்கப்பட்டுள்ளது. சிக்கிம் கிராமப்புற எரிசக்தி மேம்பாட்டு முகமையால் (SREDA) புதுப்பிக்கத்தக்க ஆற்றல் குறித்த காட்சிகளைக் கொண்ட அருங்காட்சியம் நிறுவப்பட்டுப் பராமரிக்கப்படுகிறது. சூரிய நீர் படுத்திகள், சூரிய சக்தியில் இயங்கும் வாகனம், எரிசக்தி டிரம்ஸ் உள்ளிட்ட பல புதுப்பித்தல் ஆற்றல் பற்றிய கண்காட்சிகளையும் இங்குக் காணலாம். இந்த பூங்காவில் சூரிய சக்தியால் இயங்கும் விளக்குகள் அமைக்கப்பட்டுள்ளன.
# சோகன் சிங் பக்னா

**பாபா சோகன் சிங் பக்னா** (Sohan Singh Bhakna) (22 சனவரி 1870 - 21 திசம்பர் 1968) இவர் ஓர் இந்திய புரட்சியாளரும், கதர் கட்சியின் நிறுவனத் தலைவரும், 1915 ஆம் ஆண்டு கதர் சதித்திட்டத்தில் ஈடுபட்ட கட்சியின் முன்னணி உறுப்பினருமாவார். லாகூர் சதி விசாரணையில் கதி செய்யப்பட இவர், 1930 ல் விடுவிக்கப்படுவதற்கு முன்னர் சதித்திட்டத்தில் பங்கெடுத்ததற்காக பதினாறு ஆண்டுகள் ஆயுள் தண்டனை அனுபவித்தார். பின்னர் இவர் இந்திய தொழிலாளர் இயக்கத்துடன் நெருக்கமாக பணியாற்றினார். அகில இந்திய விவசாயிகள் சங்கத்திலும்,இந்தியப் பொதுவுடைமைக் கட்சியிலும் தனது கணிசமான நேரத்தை செலவிட்டார்.
# சோகன் சிங் பக்னா

## ஆரம்ப கால வாழ்க்கை

இவர் 1870 சனவரி 22 ஆம் தேதி அமிர்தசரசின் வடக்கே உள்ள குத்ராய் குர்த் என்ற கிராமத்தில் பிறந்தார். இது இவரது தாயார் ராம் கவுரின் மூதாதையர் இல்லமாக இருந்தது. இவரது தந்தை பாய் கரம் சிங், அமிர்தசரசின் தென்மேற்கே16 கி.மீ தொலைவிலுள்ள பக்னா கிராமத்தில் குடும்பத்துடன் வசித்து வந்தார். இவர் ஷெர்கில் ஜாட் குடும்பத்தில் பிறந்தார். இவர் தனது குழந்தைப் பருவத்தை பக்னாவில் கழித்தார். அங்கு இவர் தனது கல்வியை குருத்வாரா கிராமத்திலும், ஆர்ய சமாஜத்திலும் பெற்றார். சிறு வயதிலேயே பஞ்சாபி மொழியில் படிக்கவும் எழுதவும் கற்றுக்கொண்ட இவர், இந்து மற்றும் சீக்கிய மரபுகளின் அடிப்படைகள் குறித்தும் அறிவுறுத்தப்பட்டார். இவர் தனது பத்து வயதில் லாகூர் அருகே இருந்த ஒரு நில உரிமையாளரான குஷால் சிங் என்பவரின் மகளான பிஷன் கவுர் என்பவரை மணந்தார். இவர் 1896 ஆம் ஆண்டில் தனது பதினாறாவது வயதில் ஆரம்பப் பள்ளியை முடித்தார். இவர் தனது கிராமத்தில் முதன்முதலில் தொடக்கப்பள்ளி திறக்கப்பட்டபோது பதினொரு வயதில் தொடங்கினார். அந்த நேரத்தில் இவர் உருது மற்றும் பாரசீக மொழியிலும் தேர்ச்சி பெற்ரிருந்தார்.  
1900 களில் பஞ்சாபில் தோன்றிய தேசியவாத இயக்கம் மற்றும் விவசாய ப் போராட்டம் ஆகியவற்றில் இவர் ஈடுபட்டார். 1906-07 இல் காலனித்துவ எதிர்ப்பு மசோதாவுக்கு எதிரான போராட்டங்களில் பங்கேற்றார். இரண்டு ஆண்டுகளுக்குப் பிறகு, பிப்ரவரி 1909 இல், இவர் அமெரிக்காவுக்குப் பயணம் செய்ய வீட்டை விட்டு வெளியேறினார். இரண்டு மாத பயணத்திற்குப் பிறகு, சிங் 1909 ஏப்ரல் 4 அன்று சியாட்டிலை அடைந்தார்.